**Java evaluacijski zadatak**

Napisati framework koji broji samoglasnike i suglasnike u datotekama. Framework ima javnu samo jednu metodu koja prima lokaciju datoteke, a vraća broj samoglasnika i suglasnika. Framework podržava samo tekstualne i XML datoteke:

* u tekstualnim (datoteke s ekstenzijom txt) datotekama broji samoglasnike i suglasnike u cijelom tekstu,
* u XML datotekama broji samoglasnike samo u vrijednostima atributa i elemenata (nazive elemenata i atributa ignorira), a suglasnike broji u cijeloj datoteci.

Ako se metodi preda datoteka koja ima neku drugu ekstenziju ili ako datoteka ne postoji na disku korisnika aplikacije treba obavijestiti da se radi o nepodržanom formatu datoteke.

Ako se dogodi neka druga greška, treba prikazati grešku sa svim detaljima koji omogućavaju lakše debugiranje greške.

Koristeći taj framework napraviti aplikaciju koja iz komandne linije prima naziv datoteke i ispisuje broj samoglasnika.

Implementacija treba biti odraz:

- vještine programiranja

- poznavanja Jave

- OO principa programiranja

- urednosti i preglednosti koda

- umijeća pisanja dobre dokumentacije

Uz implementaciju zadatka potrebno je napisati i:

* upute za instalaciju
* tehničku dokumentaciju
* javadoc

Na kraju implementacije potrebno je predati: source code, konfiguraciju i dokumentaciju.